CELEX: 22020D0946
Language: lt
Date: 1549584000000
Title: 2019 m. vasario 8 d. EEE jungtinio komiteto sprendimas Nr. 29/2019, kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis [2020/946]

16.7.2020   
               
               
                  LT
               
               
                  Europos Sąjungos oficialusis leidinys
               
               
                  L 228/44
               
            
         EEE JUNGTINIO KOMITETO SPRENDIMAS Nr. 29/2019
         2019 m. vasario 8 d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis [2020/946]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:
         
                     (1)
                  
                  
                     pagal 2014 m. gegužės 16 d. EEE jungtinio komiteto sprendimą Nr. 111/2014 (1) EEE susitarimo Susitariančiųjų Šalių bendradarbiavimas apima dalyvavimą programoje „Kūrybiška Europa“, sukurtoje Europos Parlamento ir Tarybos reglamentu (ES) Nr. 1295/2013;
                  
               
                     (2)
                  
                  
                     tikslinga išplėsti EEE susitarimo Susitariančiųjų Šalių bendradarbiavimą, į EEE susitarimą įtraukiant 2018 m. balandžio 18 d. Europos Parlamento ir Tarybos reglamentą (ES) 2018/596, kuriuo iš dalies keičiamas Reglamentas (ES) Nr. 1295/2013, kuriuo sukuriama programa „Kūrybiška Europa“ (2014–2020 m.) (2);
                  
               
                     (3)
                  
                  
                     todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2018 m. sausio 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo 31 protokolo 9 straipsnio 4 dalies aštunta įtrauka papildoma taip:
            „su pakeitimais, padarytais:
            
                        —
                     
                     
                        
                           32018 R 0596: 2018 m. balandžio 18 d. Europos Parlamento ir Tarybos reglamentu (ES) 2018/596 (OL L 103, 2018 4 23, p. 1).“
                     
                  
         
            2 straipsnis
            Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
            Jis taikomas nuo 2018 m. sausio 1 d.
         
         
            3 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. vasario 8 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 310, 2014 10 30, p. 83.
         
            (2)  OL L 103, 2018 4 23, p. 1.
         
            (*1)  Konstitucinių reikalavimų nenurodyta.